འདི་ག་ལྟེ་གནས་ཁང་གི་ངོས་ནས་རྒྱ་ནག་དམར་ཤོག་སྲིད་གཞུང་གིས་མགོ་བདེ་དྲན་འཕྲུལ་གྱི་ཆབ་སྲིད་དྲིལ་སྒྲོག་ལ་བརྟེན་ནས།ཞིང་འབྲོག་མང་ཚོགས་ཀྱི་འཚོ་རྟེན་གཙོ་བོ་རྩྭ་ས་ཁག་གཞུང་བཞེས་བཏང་བའི་ཤུལ་དུ་རྒྱ་རིགས་མི་མང་གནས་སྤོར་དང་སྲིད་གཞུང་གི་ཁེ་བཟང་གཉེར་བཞིན་པ་ངེས་པར་དུ་མཚམས་བཞག་སྟེ།ས་གནས་མང་ཚོགས་ལ་སོ་སོའི་འཚོ་རྟེན་རྩྭ་ས་སྲུང་སྐྱོབ་བྱེད་དུ་འཇུག་དགོས་པ་དང་།དེ་བཞིན་རྒྱ་གཞུང་གིས་ཁ་བྲལ་དང་འབྲེལ་བའི་ཉེས་འཛུགས་འོག་ཏུ་འབྲི་རུ་རྫོང་ཤག་ཆུ་གྲོང་རྡལ་གྱི་སྐྱེ་ཁམས་ཁོར་ཡུག་སྲུང་སྐྱོབ་གནང་མཁན་ཡུལ་མི་ཚོ་གང་བྱུང་བཀག་ཉར་བྱས་ཡོད་པ་རྣམས་ཆ་རྐྱེན་ཅི་ཡང་མེད་པའི་ཐོག་ནས་མྱུར་དུ་གློད་གྲོལ་གཏོང་དགོས་པའི་ཛ་དྲག་གི་འབོད་སྐུལ་ཞུ་ཡི་ཡོད།